Wim de Villiers TuisCurrently selected
'Uiters simboliese' Kanseliersete by Goldfields-koshuis
Kommunikasie uit die Raad (vergadering van 2 Desember 2019)
'Ek hoop dis nou die einde van die saak' - Rektor verwelkom Fourie-verslag
​​​​​​​​Rektor & Visekanselier – ​Prof Wim de Villiers
Die Universiteit Stellenbosch (US) is ŉ gevestigde instelling wat uitstekend vaar in al drie ons kernaktiwiteite – navorsing, leer en onderrig, asook gemeenskapsinteraksie. Hier word betroubare en bruikbare kennis geproduseer, menslike potensiaal ontwikkel, en betekenisvolle vennootskappe met die res van die samelewing gesmee. Dít alles maak van die US ŉ juweel in die kroon van die hoër onderwys in Suid-Afrika.
Ten einde hierdie vlak van prestasie te handhaaf, streef die US ŉ inspirerende visie na – om Afrika se voorste navorsingsintensiewe universiteit wees wat wêreldwyd as uitnemend, inklusief en innoverend erken word, en waar ons kennis tot diens van die samelewing bevorder.
Universiteite wêreldwyd word deur vername uitdagings in die gesig gestaar, en die US is geen uitsondering nie. Hoe bly ons relevant te midde van snelle verandering? Hoe benut ons nuwe tegnologie sonder om akademiese uitmuntendheid in te boet. Hoe berei ons ons studente voor op sukses in ŉ onsekere toekoms? Hoe verseker ons ons voortbestaan in knellende ekonomiese omstandighede?
Ons moet vernuwend te werk gaan en soepelheid aan die dag lê om nie net te oorleef nie, maar te floreer. Volgehoue transformasie het noodsaaklik geword vir enige universiteit wat sy sout werd is en volhoubaar wil wees.
Meer as honderd jaar ná ons amptelike totstandkoming in 1918, is die US nogmaals op ŉ opwindende reis die toekoms in. Ons is goed geplaas om ŉ belangrike ontmoetingspunt tussen Afrika en die res van die wêreld te wees. Dít het ons aan die visionêre leierskap en onbaatsugtige toegewydheid van ons voorgangers te danke. Nou beweeg ons vasberade saam vorentoe.
Me Wildré Kok
Tel: +27 (0)21 808 4490
Faks +27 (0)21 808 3714